זיהוי אוטומטי הינו מושג כללי המתאר את שלל אופני הגילוי או הזיהוי הממוכנים, אשר משולבים לרוב עם מערכת לאגירת ועיבוד נתונים. מטרתן העיקרית של מרבית מערכות הזיהוי האוטומטיות הינה הפיכתה של סביבת העבודה ליעילה יותר, על ידי צמצום משך הזיהוי של פריטים באמצעות עובדים (במילים אחרות- צמצום התלות הבלעדית בכוח אדם). שיטה זו אף מונעת טעויות אנוש שמתרחשות באופן שכיח בהכנסת נתונים. אפשרויות הזיהוי האוטומטי רבות מספור. בין הבולטות בהן, ניתן למנות זיהוי באמצעות בר-קוד, זיהוי באמצעות תדר רדיו, זיהוי באמצעות כרטיסים חכמים וזיהוי ביומטרי.